Source: https://sinvlex.blogspot.com/2009/05/
Timestamp: 2017-08-19 01:39:29+00:00
Document Index: 13533828

Matched Legal Cases: ['articolul 14', 'articolul 17', 'articolul 171', 'articolul 19', 'articolul 19', 'articolul 20', 'articolul 26', 'articolul 31', 'articolul 31', 'Articolul 84', 'Articolul 4']

sinvlex: mai 2009
Sporul pentru condiţii vătămătoare intră în calculul indemnizaţiei de concediu
Când nu au probleme, unii şi le inventează. Am primit mai multe mesaje legate de faptul că, în anumite şcoli, s-ar pune problema excluderii din calculul indemnizaţia de concediu a sporului pentru condiţii vătămătoare acordat bibliotecarilor sau a altor sporuri/indemnizaţii cu caracter permanent. O asemenea practică este nelegală. Art. 145 din Codul muncii stabileşte foarte clar:
(1) Pentru perioada concediului de odihnă salariatul beneficiază de o indemnizaţie de concediu, care nu poate fi mai mică decât salariul de bază, indemnizaţiile şi sporurile cu caracter permanent cuvenite pentru perioada respectivă, prevazute în contractul individual de muncă.
(2) Indemnizatia de concediu de odihnă reprezintă media zilnică a drepturilor salariale prevazute la alin. (1) din ultimele 3 luni anterioare celei în care este efectuat concediul, multiplicată cu numarul de zile de concediu.
Înţeleg că sporul pentru condiţii vătămătoare acordat bibliotecarilor sau alte drepturi salariale ale personalului didactic de care acestea beneficiază lună de lună, nu sunt considerate ca având caracter permanent. Iarăşi este greşit.
Este evident că art. 145 (1) din Codul muncii exclude din calcul indemnizaţiei de concediu doar acele drepturi salariale acordate ocazional, cu titlu de premiu sau primă, cum ar fi, spre exemplu: premiul de 2%, prima de instalare, ajutorul de naştere etc.
Celelalte drepturi, sporuri şi indemnizaţii - sporul pentru mediu rural sau localităţi izolate, indemnizaţia pentru învăţământ special, sporul de vechime, sporul pentru condiţii vătămătoare, salariul şi gradaţia de merit, sporul pentru titlul ştiinţific de doctor, sporul de stabilitate, sporul pentru suprasolicitare neuropsihică, indemnizaţia de conducere, indemnizaţia pentru funcţia de diriginte, pentru învăţători, institutori şi educatoare ş.a. - sunt drepturi salariale cu caracter permanent care trebuie avute în vedere la stabilirea indemnizaţiei aferente concediului de odihnă.
Obiectivul Guvernului este ca, până la sfârşitul acestui an, proiectul privind Legea unică a pensiilor să fie finalizat, astfel încât să intre în vigoare începând cu 1 ianuarie 2010.
De anul viitor, legea unică a pensiilor va introduce o singură formulă de calcul pentru toţi. Tot prin legea unică, procentul de majorare a pensiilor va fi acelaşi atât pentru foştii parlamentari, cât şi pentru foştii agricultori.
Peste 200.000 de pensionari beneficiază în prezent de pensii speciale. Este vorba despre magistraţi, parlamentari, diplomaţi, poliţişti, militari, aviatori, funcţionari parlamentari sau cei care au lucrat în serviciile speciale.
Dintre toţi beneficiarii sistemului de pensii speciale, magistraţii primesc cei mai mulţi bani.
Cel mai bogat pensionar din România este un fost magistrat. Lunar el primeşte 33.000 de lei. În România, peste 200.000 de oameni beneficiază de legi speciale, atunci când le sunt calculate pensiile. Printre ei, magistraţi, poliţişti, parlamentari sau cei care au lucrat în serviciile speciale. Oficialii din ministere vor stabili principiile legii unice a pensiilor.
Până la finalizarea şi adoptarea legii unice a pensiilor, puteţi descărca actuala reglementare, Legea nr. 19/2000 privind sistemul public de pensii si alte drepturi de asigurari sociale, în forma sa actualizată la zi (atenţie, deschiderea fişierului poate dura până la câteva minute !)
Astăzi am intrat în posesia primei sentinţe definitive, pronunţate de Tribunalul Constanţa cu privire la acordarea, pentru bibliotecari, a sporului de până la 15% pentru condiţii vătămătoare. Sentinţa civilă este executorie de drept, în conformitate cu dispoziţiile art. 289 din Codul muncii.
La solicitarea mai multor directori ai unităţilor de învăţământ din Judeţul Constanţa (şi cu acordul persoanei în cauză) facem publică această hotărâre judecătorească.
Sperăm că acest precedent judiciar este un argument suficient pentru acele conduceri ale unităţilor de învăţământ care nu au acordat acest spor până în prezent.
Facem precizarea că, în motivarea instanţei, pe lângă Legea nr. 334/2002, s-a invocat şi Hotărârea Comisiei paritare din data de 27 mai 2008, document pe care conducerile unor unităţi de învăţământ l-au ignorat, iată, în mod nejustificat.
De mai multă vreme am o nedumerire... Nu ştiu cum naiba se face că cele mai răsunătoare eşecuri ale mişcării sindicale din învăţământ se întâmplă în timpul guvernărilor P.S.D.
Spuneam la sfârşitul anului trecut că, probabil, cea mai josnică manevră făcută vreodată profesorilor de un guvern post decembrist a fost Ordonanţa de urgenţă nr. 68/2004, o mişcare rudimentară (dar eficientă) a guvernului pesedist, înghiţită ca un hap de sindicate. Practic, prin această ordonanţă de urgenţă, două sporuri esenţiale pentru personalul didactic (stabilitate şi suprasolicitare neuropsihică) au dispărut. Au devenit un fel de cvazisporuri.
Să-mi fie iertat scepticismul (sper din tot sufletul să nu fie fondat), dar mă îndoiesc profund că, în actuala conjuctură politică, legea salarizării unice va fi adoptată până la sfârşitul anului. Şi mă tem că salariaţii din învăţământ nu-şi vor găsi o poziţie foarte confortabilă în noua grilă de salarizare. Miza este prea mare, iar interesele atât de meschine, încât prevăd că, în curând, cei implicaţi (inclusiv sindicatele) se vor poticni pe undeva.
De asemenea, eu cred că acelaşi hap din 2004 a fost servit sindicatelor şi prin încheierea acordului din 6 mai (de fapt, documentul nu este datat şi mă întreb cât de bătut în cap sau cât de rău intenţionat trebuie să fii pentru a face o asemenea eroare). Acordul a fost o bomboană pe care liderii sindicali au supt-o rapid, lăsând mişcarea sindicală cu limba scoasă, poftind în continuare la delicatese precum legea salarizării unice şi alte cireşe de pe tort. Până la asemenea specialităţi, mişcarea sindicală va fi dusă în continuare cu zahărelul şi va primi de la Guvern reţete compensate cu Diazepam. Diagnostic greşit! Mişcarea sindicală din învăţământ are nevoie de Viagra. Şi când mă gândesc câte doze s-ar putea cumpăra din cotizaţie...
Pe aceeaşi tema, Rodica Culcer, în Revista 22:
Constatăm aşadar că marile acţiuni de protest ale sindicatelor din învăţământ, precum şi marile lor măriri salariale au avut loc în perioadele în care la putere se afla fie CDR, fie Alianţa D.A. În schimb, nici guvernul condus de Nicolae Văcăroiu, nici cel condus de Adrian Năstase nu au fost tulburate de vreo mişcare revendicativă majoră, în ciuda faptului că niciunul nu a acordat sporuri salariale semnificative cadrelor didactice. Articol integral
Nu va fi Ecaterina Andronescu ministrul de al cărui nume să se lege o reformă reală a educaţiei: ea s-a dovedit incapabilă să-i stăpânească pe sindicalişti şi a trebuit să fie scoasă din impas de intervenţia „artileriei grele“ compusă din Dan Nica, Marian Sârbu şi Gheorghe Pogea, care i-au trimis pe sindicalişti acasă fără prea mare efort – semn că toată mişcarea lor de protest a fost doar o manevră politico-sindicală. Articol integral
Mădălin Roşioru este doctor în filologie, poet, prozator, eseist, traducător, critic literar, redactor la Revista TOMIS din Constanţa din 1 august 2000, colaborator al altor reviste literare. A fost cadru didactic: între 1999 şi 2000, profesor de franceză la Liceul Teoretic "Ioan Cotovu" din Hârşova (absolvit - la sectia de matematică-fizică - în 1995, ca şef de promoţie şi olimpic naţional la chimie şi franceză); între 2000 şi 2001, profesor de franceză la Liceul "Mihai Eminescu" din Constanţa; între 2002 şi 2005, asistent la Universitatea "Ovidius" din Constanţa . Mai multe despre Mădălin Roşioru
Sunt convins că, pentru cei mai mulţi, doamna Irina Mavrodin (cu un cuvenit accent de insistenţă pe doamna, „literal şi în toate sensurile“) nu mai are nevoie de nicio prezentare: raţiunile acestei introduceri sunt mai degrabă sentimentale, izvorâte din nevoia continuă de a-i mulţumi, încă o dată, într-un fel poate diferit, pentru privilegiul de a mă fi aflat, vreme de cincisprezece ani, la şcoala domniei sale (o adevărată instituţie culturală): întâi ca traducător, în studenţie şi multă vreme după aceea, apoi ca doctorand. E de prisos să spun că ucenicia continuă şi astăzi.
Pentru toţi ceilalţi, Irina Mavrodin (născută pe 12 iunie 1929, acum 80 de ani) este profesor de literatură franceză, conducătoare de doctorat, poetă şi eseistă, dar mai ales traducătoare din – şi în – limba franceză: o personalitate completă, de o rară distincţie intelectuală şi sufletească.
A tradus întreg ciclul romanesc În căutarea timpului pierdut de Marcel Proust, dar şi alte texte fundamentale, din Doamna de Staël, Doamna de Sévigné,Stendhal, Gustave Flaubert, André Gide, Albert Camus, Emil Cioran, Mircea Eliade, Jean Cocteau, Gaston Bachelard, Gérard Genette, Paul Ricœur, Francis Ponge, Albert Cohen (şi lista poate continua, pe câteva rafturi de bibliotecă, la care s-ar adăuga lucrările în care a fost citată, sau tezele de licenţă, master sau doctorat pe care le-a coordonat, imagine prin care încerc să sugerez copleşitoarea măsură a influenţei sale în cele două culturi între care se împarte). În teoria literară a consacrat binomul „poetică-poietică“, iar în practico-teoria traducerii literare nu a şovăit să postuleze dezideratul literalităţii („de care mulţi traducători fug ca de suprema eroare“), reluând în acest sens, ca într-o efigie, celebra expresie rimbaldiană „literal şi în toate sensurile“.
Pentru sine şi pentru toţi ceilalţi, doamna Irina Mavrodin rămâne, înainte de toate, un model de distincţie, autoritate, generozitate şi onestitate intelectuală; pe urmele generaţiilor care s-au format la şcoala domniei sale, ne bucurăm să-l putem celebra şi propune generaţiilor viitoare.
Material preluat de pe forumul educaţional-forumul profesorilor:
ORGANIZATIILE SINDICALE ALE UNITATILOR DE INVATAMANT AFILIATE
Adunarea generala a Sindicatului Invatamantului Preuniversitar al sectorului 1, intrunita in 12 mai 2009, exprimand opinia tuturor membrilor de sindicat, protesteaza fata de modul in care conducerile celor patru federatii din invatamant (F.S.L.I., Federatia Spiru Haret, F.E.N.. si Alma Mater) au negociat cu partea guvernamentala in zilele de 4 si 6 mai 2009.
Protestul nostru este motivat de :
- suspendarea grevei din 5.05.a.c. fara acordul sindicatelor afiliate;
- lipsa concordantei dintre revendicarile din Comunicatul de presa din 30.04.2009, semnat de presedintii celor patru federatii, si punctele din Acordul semnat cu partea guvernamentala din 6.05.2009 (aceste revendicari au stat la baza referendumului semnat si asumat de catre toti membrii S.I.P. sector 1);
- formularile punctelor din Acord: enumerare a unor principii generale, vagi, fara termene precise, fara garantii clare, exprimare deficitara;
- lipsa de profesionalism a negociatorilor;
- greseli tactice pe parcursul negocierilor.
…si lista ar putea continua!!!
Ca o prima consecinta a acestei stari de fapt a fost documentul elaborat si asumat de catre Adunarea Generala a S.I.P. sector 1, transmis conducerii F.S.L.I., in care au fost exprimate nemultumirile membrilor nostri de sindicat, legate de Acordul semnat de catre federatiile sindicale din invatamant si partea guvernamentala. Una din masurile luate de S.I.P. sector 1, ca manifestare a protestului nostru, este neplata cotizatiei catre F.S.L.I. pe o perioada de 3 luni.
In urma acestor negocieri, imaginea dascalului in societatea romaneasca a fost grav afectata, rezumata in cuvintele unui redactor al postului Realitatea TV, adresate conducatorilor federatiilor sindicale din invatamant: “Ati fost pusi la podea de catre Guvern, domnilor sindicalisti”.
ADUNAREA GENERALA A SINDICATULUI INVATAMANTULUI PREUNIVERSITAR SECTOR 1
Material preluat de pe forumul educaţional - forumul profesorilor: http://forum.portal.edu.ro/index.php?showtopic=51322&st=1175
Pentru că situaţia cu privire la restanţele privind decontul navetei tinde să devină disperată în Judeţul Constanţa, s-ar impune ca directorii unităţilor de învăţământ în cauză să-şi asume rolul de reprezentanţi ai angajatorului şi să sesizeze în scris inspectoratul şcolar în acest sens.
Un asemenea demers ar conjuga eforturile sindicatului şi ar putea duce la deblocarea situaţiei.
Politica struţului este periculoasă, întrucât lasă descoperită o importantă şi sensibilă parte a corpului, ce va fi predispusă, astfel, la anumite accidente, indiferent de regimul politic...
Ordinul nr. 4042/2009 pentru modificarea şi completarea Metodologiei privind mişcarea personalului didactic din învăţământul preuniversitar
În baza prevederilor art. 141 din Legea învăţământului nr. 84/1995, republicată, cu modificările şi completările ulterioare,
în conformitate cu prevederile Ordonanţei de urgenţă a Guvernului nr. 40/2009 pentru modificarea şi completarea Legii învăţământului nr. 84/1995 şi a Legii nr. 128/1997 privind Statutul personalului didactic,
având în vedere prevederile Ordonanţei de urgenţă a Guvernului nr. 34/2009 cu privire la rectificarea bugetară pe anul 2009 şi reglementarea unor măsuri financiar-fiscale,
Metodologia privind mişcarea personalului didactic din învăţământul preuniversitar, aprobată prin Ordinul ministrului educaţiei, cercetării şi tineretului nr. 5.743/2008, publicată în Monitorul Oficial al României, Partea I, nr. 760 şi 760 bis din 11 noiembrie 2008, cu modificările şi completările ulterioare, se modifică şi se completează după cum urmează:
1.La articolul 14, alineatul (3) se modifică şi va avea următorul cuprins:
"(3) Pretransferarea personalului didactic titular prin schimb de posturi se realizează pe baza consimţământului scris al solicitanţilor, fără a fi condiţionaţi de domiciliu, în condiţiile art. 10 alin. (1) lit. b1) şi b2) din Legea nr. 128/1997, cu modificările şi completările ulterioare."
2.După articolul 17 se introduce un nou articol, articolul 171, cu următorul cuprins:
(1) Transferarea personalului didactic titular disponibilizat prin restrângere de activitate sau prin desfiinţarea unor unităţi şcolare şi pretransferarea la cerere a personalului didactic titular în aceeaşi localitate, în localitatea unde îşi are domiciliul sau pentru apropiere de domiciliu se realizează şi din mediul rural în cel urban, dacă persoana respectivă s-a titularizat în învăţământul preuniversitar prin concurs cu nota / media minim 7 sau dacă a avut media minim 7 la repartiţia guvernamentală ori dacă ulterior titularizării în învăţământul preuniversitar a obţinut cel puţin nota / media 7 la un concurs de titularizare în învăţământul preuniversitar de stat, cu excepţia situaţiilor prevăzute la art. 17 alin. (1). Pretransferarea la cerere şi transferarea personalului didactic disponibilizat prin restrângere de activitate sau prin desfiinţarea unor unităţi şcolare se realizează şi într-o treaptă superioară de învăţământ, cu condiţia suplimentară a parcurgerii unui program de perfecţionare / formare continuă în ultimii 5 ani, inclusiv pentru situaţiile prevăzute la art. 17 alin. (4) şi (9).
(2) Media la repartiţia guvernamentală reprezintă media aritmetică, cu două zecimale, calculată prin trunchiere, a mediei anilor de studii şi a mediei examenului de licenţă / stat / absolvire. Pentru absolvenţii liceelor pedagogice / şcolilor echivalente, media la repartiţia guvernamentală reprezintă media aritmetică cu două zecimale, calculată prin trunchiere, a mediei anilor de studii şi a mediei examenului de bacalaureat.
(3) Cadrele didactice titulare pe posturi didactice în unităţi de învăţământ special se pot pretransfera la cerere în aceeaşi localitate, în localitatea unde îşi au domiciliul sau pentru apropiere de domiciliu, la o unitate de învăţământ echivalentă, conform art. 15 alin. (3), sau într-o treaptă superioară de învăţământ ori din mediul rural în mediul urban, cu respectarea prevederilor alin. (1) şi ale art. 13."
3.La articolul 19, după alineatul (1) se introduce un alineat nou, alineatul (11), cu următorul cuprins:
"(11) Lista posturilor didactice / catedrelor vacante pentru etapa de pretransferare şi transferare prin restrângere de activitate nu menţionează posturile didactice / catedrele vacante necesare soluţionării restrângerilor de activitate."
4.La articolul 19, alineatul (5) se abrogă.
5.La articolul 20, alineatul (4) se modifică şi va avea următorul cuprins:
"(4) Posturile didactice / catedrele rămase vacante după etapa de transferare pentru restrângere de activitate şi pretransferare se publică pentru etapele ulterioare ale mişcării personalului didactic."
6.La articolul 26, alineatul (4) se modifică şi va avea următorul cuprins:
"(4) Repartizarea pe posturi didactice / catedre se face în ordine, mai întâi pentru întregirea normei didactice a cadrelor didactice titulare pe nivel gimnazial / şcoala de arte şi meserii în unităţi de învăţământ liceal, care se încadrează în prevederile art. 10 alin. (1) lit. b1) din Legea nr. 128/1997, cu modificările şi completările ulterioare, cu ore de nivel liceal în aceeaşi unitate de învăţământ, conform specializării / specializărilor de pe diploma / diplomele de studii, ţinând seama de prevederile art. 7 şi 44 din Legea nr. 128/1997, cu modificările şi completările ulterioare, şi ale Centralizatorului şi apoi, în ordinea descrescătoare a punctajului obţinut prin evaluarea activităţii, prin transfer ca urmare a restrângerii de activitate, în ordinea prevăzută la art. 24, şi pretransferare în ordinea prevăzută la art. 14 alin. (1). Opţiunea se exprimă în scris conform cererii-tip şi se consemnează în procesul-verbal al şedinţei, cu certificare prin semnătura solicitantului sau împuternicitului, acesta din urmă prezentând procura notarială în original."
7.La articolul 31, alineatul (1) se abrogă.
8.La articolul 31, alineatul (2) se modifică şi va avea următorul cuprins:
"(2) În toate judeţele şi în municipiul Bucureşti concursul de ocupare a posturilor didactice / catedrelor vacante/ rezervate se organizează cu respectarea prevederilor Metodologiei de organizare şi desfăşurare a concursului pentru ocuparea posturilor didactice / catedrelor declarate vacante în unităţile de învăţământ preuniversitar din municipiul Bucureşti şi judeţele nominalizate în Ordinul ministrului educaţiei, cercetării şi tineretului nr. 5.573/2008, aprobată prin Ordinul ministrului educaţiei, cercetării şi tineretului nr. 5.741/2008."
9.Articolele 32-73 şi anexa nr. 11 la metodologie se abrogă.
10.Articolul 84 se modifică şi va avea următorul cuprins:
(1) În conformitate cu prevederile art. 16 alin. (3) din Legea nr. 128/1997, cu modificările şi completările ulterioare, pentru ocuparea posturilor didactice / catedrele rămase vacante / rezervate după operaţiunile de la art. 82-83, inspectoratul şcolar organizează concurs pentru suplinire, cu probe orale şi practice / orale în profilul postului sau la limba de predare, după caz, în conformitate cu precizările Ministerului Educaţiei, Cercetării şi Inovării. Absolvenţii colegiilor universitare de institutori cu a doua specializare pot susţine în cadrul concursului pentru suplinire proba orală în concordanţă cu a doua specializare înscrisă pe diploma de absolvire, în vederea ocupării de catedre vacante /rezervate în a doua specializare din învăţământul primar sau gimnazial.
(2) La nivelul inspectoratelor şcolare judeţene/al municipiului Bucureşti se constituie comisii de organizare şi desfăşurare a concursului pentru suplinire, ai căror membri sunt numiţi prin decizie a inspectorului şcolar general. Comisiile judeţene de concurs sunt formate din: preşedinte - inspector şcolar general adjunct; secretar / secretari - inspector(i) şcolar(i)/inspector(i) cu atribuţii referitoare la managementul resurselor umane; membri - inspectori şcolari / directori, consilierul juridic, analist /analişti programator(i).
(3) Proba practică / orală în profilul postului didactic / catedrei se susţine în faţa unei comisii de concurs, numită prin decizie a inspectorului şcolar general, alcătuită din:
b) 2 profesori de specialitate, cu gradul didactic I sau II, de preferinţă metodişti ai inspectoratului şcolar, pentru specialităţile muzică, coregrafie, corepetiţie, arta actorului, arte plastice, decorative, ambientale, arhitectură, design, sport, informatică, sau 2 profesori de specialitate ori specialităţi înrudite, cu gradul didactic I sau II, pentru catedrele de limbi moderne / materne, din palatele şi cluburile copiilor şi elevilor, şi de instruire practică.
(4) Comisia de concurs stabileşte şi afişează graficul desfăşurării probei practice / orale în profilul postului didactic / catedrei, precum şi subiectele pentru proba practică / orală în profilul postului didactic / catedrei.
(5) Pentru ocuparea catedrelor şi a posturilor didactice vacante de specialitate din unităţile cu profil artistic, specializarea muzică, coregrafie, corepetiţie şi arta actorului, proba practică se desfăşoară conform anexei nr. 3, care face parte integrantă din prezenta metodologie.
(6) Pentru ocuparea posturilor didactice / catedrelor vacante din unităţile cu clase speciale de limbi străine cu program intensiv, bilingv şi cu predare în altă limbă decât aceea în care candidaţii şi-au făcut studiile, proba practică se desfăşoară conform anexei nr. 4, care face parte integrantă din prezenta metodologie.
(7) Pentru ocuparea catedrelor vacante de informatică, tehnologia informaţiei, informatică-tehnologii asistate de calculator, proba practică se desfăşoară conform anexei nr. 5, care face parte integrantă din prezenta metodologie.
(8) Pentru ocuparea catedrelor vacante din palatele şi cluburile copiilor şi elevilor, proba practică se desfăşoară conform anexei nr. 6, care face parte integrantă din prezenta metodologie.
(9) Pentru ocuparea catedrelor de instruire practică şi activităţi de preprofesionalizare, proba practică se desfăşoară în specialitatea postului conform anexei nr. 7, care face parte integrantă din prezenta metodologie.
(10) Pentru ocuparea posturilor didactice / catedrelor vacante de specialitate din unităţile de învăţământ cu profil sportiv şi din cluburile sportive şcolare, proba practică se desfăşoară conform anexei nr. 8, care face parte integrantă din prezenta metodologie.
(11) Pentru ocuparea posturilor didactice / catedrelor vacante de specialitate din unităţile de învăţământ cu profil de arte plastice, decorative, ambientale, arhitectură, design, proba practică se desfăşoară conform anexei nr. 9, care face parte integrantă din prezenta metodologie.
(12) Rezultatul probei practice / orale în profilul postului didactic / catedrei se consemnează prin "admis" sau "respins". Evaluarea candidatului se face numai de către cei 2 (doi) profesori de specialitate din comisie, hotărârea luându-se prin consens. Rezultatele la proba practică / orală în profilul postului didactic / catedrei nu pot fi contestate. Hotărârea comisiei de concurs rămâne definitivă.
(13) Pentru ocuparea posturilor didactice / catedrelor vacante cu predare în altă limbă decât aceea în care candidaţii şi-au făcut studiile, aceştia susţin o probă orală eliminatorie la limba în care urmează să realizeze predarea, în faţa unei comisii, numită prin decizie a inspectorului şcolar general, alcătuită din inspectorul şcolar de specialitate, în calitate de preşedinte, şi 2 profesori de specialitate cu gradul didactic I sau II, în specialitatea postului didactic / catedrei. Rezultatul probei se consemnează prin "admis" sau "respins". Rezultatele la proba orală la limba de predare nu pot fi contestate. Hotărârea comisiei de concurs rămâne definitivă.
(14) Elaborarea subiectelor, evaluarea candidaţilor şi soluţionarea contestaţiilor la concursul pentru suplinire se realizează la nivelul inspectoratului şcolar.
(15) Comisiile de elaborare a subiectelor şi de evaluare a candidaţilor, numite prin decizie a inspectorului şcolar general, au următoarea componenţă:
a) preşedinte - inspector şcolar / inspector şcolar de specialitate;
b) 2 profesori evaluatori în specialitatea probei având cel puţin gradul didactic II, pentru fiecare disciplină de concurs.
(16) Deciziile inspectorului şcolar general de numire a comisiilor de elaborare a subiectelor şi de evaluare a candidaţilor se emit cu cel mult 48 de ore înainte de începerea probei orale.
(17) Eventualele contestaţii privind organizarea şi desfăşurarea probei orale de specialitate se adresează inspectoratului şcolar şi se soluţionează de consiliul de administraţie al inspectoratului şcolar. Hotărârile consiliului de administraţie al inspectoratului şcolar sunt definitive şi se pot ataca numai prin procedura contenciosului administrativ, contestaţia reprezentând plângerea din cadrul procedurii prealabile reglementate de art. 7 din Legea contenciosului administrativ nr. 554/2004, cu modificările şi completările ulterioare."
Direcţia acreditarea, evaluarea şi performanţa în cariera didactică din cadrul Ministerului Educaţiei, Cercetării şi Inovării şi inspectoratele şcolare judeţene/al municipiului Bucureşti duc la îndeplinire prevederile prezentului ordin.
Publicat în Monitorul Oficial cu numărul 328 din data de 18 mai 2009
Ordonanţ a nr. 29/1995 - plata drepturilor cuvenite salariaţilor pentru concediul de odihnă neefectuat
În temeiul prevederilor art. 107 alin. (1) si (3) din Constitutie si ale art. 1 lit. d) din Legea nr. 81/1995 privind abilitarea Guvernului de a emite ordonante,
având în vedere dispozitiile art. 5 alin. 3 lit. c) din Legea nr. 6/1992 privind concediul de odihna si alte concedii ale salariatilor,
(1)Salariatii din cadrul administratiei publice, alte unitati bugetare si din regiile autonome cu specific deosebit, care nu au efectuat, integral sau partial, concediul de odihna în anul calendaristic respectiv, sunt îndreptatiti sa primeasca o compensare în bani corespunzatoare numarului de zile de concediu neefectuat.
(2)Compensarea se calculeaza pe baza numarului de zile de concediu neefectuat si a mediei zilnice a salariului de baza, a sporului de vechime si, dupa caz, a indemnizatiei pentru functia de conducere, luate împreuna, corespunzatoare lunii decembrie a anului respectiv.
(3)Compensarea prevazuta la alin. (1) nu se acorda salariatilor care, conform programarii sau reprogramarii, au început concediul de odihna în luna decembrie si îl continua în luna ianuarie a anului urmator.
(la data 29-dec-1995 Art. 1, alin. (3) abrogat de Actul din Legea 133/1995 )
Compensarea prevazuta la art. 1 se acorda salariatilor care nu au putut efectua concediul de odihna programat sau reprogramat, în urmatoarele situatii:
a) s-au aflat în concediu medical sau în concediu de maternitate;
b) daca, din motive întemeiate, prezenta lor în cadrul unitatii a fost necesara pentru asigurarea functionarii normale a serviciului. Mentinerea la serviciu se poate face prin dispozitia scrisa a conducerii unitatii, cu acordul ordonatorului principal de credite bugetare. În cazul ministrilor de stat, al ministrilor si al altor conducatori ai institutiilor administratiei publice centrale, mentinerea la serviciu se poate face numai prin dispozitia scrisa a primului-ministru, iar în cazul secretarilor de stat, al subsecretarilor de stat si al altor persoane cu functii asimilate acestora, prin dispozitia scrisa a ministrilor sau, dupa caz, a altor ordonatori principali de credite bugetare;
c)salariatul este chemat sa îndeplineasca îndatoriri publice;
d)salariatul este chemat sa satisfaca obligatii militare, altele decât serviciul militar în termen;
e)salariatul urmeaza sau trebuie sa urmeze un curs de calificare, recalificare, perfectionare sau specializare, în tara ori strainatate;
f)salariatul are recomandare medicala pentru a urma un tratament într-o statiune balneoclimaterica;
g) salariata se afla în concediu platit pentru îngrijirea copilului în vârsta de pâna la 1 an (2 ani - n.n.).
Compensarea acordata în conditiile art. 1 si 2 se suporta din prevederile bugetare ale anului urmator ale fiecarei institutii publice.
Prevederile art. 8 alin. 2 si 3 din Hotarârea Guvernului nr. 250/1992, republicata, se abroga.
Publicata în Monitorul Oficial cu numarul 200 din data de 30 august 1995
Astăzi la prânz, ministrul Ecaternina Andronescu a anunţat că a acceptat demisia directorului CNCNEIP Cristian Silviu Mirescu şi pe cea a doamnei Rodica Tudorică, inspector pentru disciplina istorie, întrucât s-au constatat abateri de la procedurile privind elaborarea subiectelor pentru examenele naţionale.
Aştept ziua când premierul Boc va anunţa că acceptă demisia doamnei Andronescu. Aştept...
Constat că, iată, încercăm acum să ne asumăm câştigarea Cupei UEFA, cu aceeaşi neruşinare istorică pe care am utilizat-o şi cu alţi români celebri, după ce i-am izgonit din ţară şi din spaţiul nostru cultural. Acum, Mircea Lucescu este antrenorul genial, marele descoperitor de valori şi creatorul de echipe. Acum; pentru că acum câţiva ani, când începea criza echipei naţionale de fotbal, în loc să-l aducem pe Lucescu, am preferat să ne alegem selecţionerul la zaruri.
Să fie clar, nu este nicio legătură între fotbalul românesc şi câştigarea Cupei UEFA de către Şahtior. Lucescu nu mai aparţine demult fotbalului românesc, oricât de tare ne-am dori noi acum să-l reasimilăm. Gestul superb al lui Il Luce, de la finalul partidei, de a se înfăşura în drapelul românesc, nu este altceva decât o lecţie de eleganţă şi de patriotism simplu. Pe care, poate, Mircea Sandu, aflat în tribună, a înţeles-o (prea târziu). "Doar" Şahtior, Ucraina, Lucescu şi Raţ au câştigat Cupa UEFA. Atât. Noi n-am câştigat nimic, să nu ne facem iluzii !
Cine are interesul să denigreze imaginea şcolii noastre-scrisoare deschisă
Miercuri, 13.05.2009, Grupa Sindicală a Şcolii cu cls I-VIII „B.P.Hasdeu” Constanţa, a dezbătut modul cum a fost prezentată imaginea unităţii de învăţământ în articole din presa locală (Cuget liber, Adevărul, Observator, Liderul de Opinie). Pe baza unui conflict managerial se aduc grave prejudicii de imagine întregului colectiv de cadre didactice.
În exprimarea opiniilor, noi, cadrele didactice, membrii sindicalişti, am subliniat cu indignare faptul că o şcoală care contribuie, prin performanţele obţinute, la creşterea prestigiului învăţământului constănţean să fie discreditată într-un mod ireverenţios şi tendeţios. Ne întrebăm cu stupoare: Cine are interesul să denigreze imaginea şcolii noastre unde ne desfăşurăm activitatea intructiv-educativă, unde îi educăm pe elevi să aibă o atitudine verticală, obiectivă şi corectă în comunitate şi să respecte valorile spirituale?
Paratextul „Circotecă la o şcoală de ....duzină” care, în aparenţă, apelează la numărul unităţii de învăţământ, dar în esenţă ascunde discreditarea eforturilor noastre de a obţine rezultate competitive ne lasă un gust amar.
Grupa sindicală a Şcolii cu clasele I-VIII „B.P.Hasdeu” Constanţa
Prof. Sultana Fogorosi
S.L.S.I.P. a sesizat I.S.J. Constanţa în legătură cu situaţia restanţelor pentru cheltuielile de navetă
Prin adresa nr. 212/15.05.2009, Sindicatul Liber al Salariaţilor din Învăţământul Preuniversitar Constanţa a sesizat I.S.J. Constanţa în legătură cu situaţia restanţelor la decontarea cheltuielilor pe mijloacele de transport în comun, din localitatea de reşedinţă la locul de muncă şi de la locul de muncă în localitatea de reşedinţă, restanţe pe care consiliile locale le înregistrează faţă de personalul didactic, care nu dispune de locuinţă şi căruia nu i se poate oferi o locuinţă corespunzătoare în localitatea unde are postul.
Eu, ambalajul şi puştoaica - fals tratat de ecologie
În dimineaţa asta, în timp ce-mi duceam copila la grădiniţă. Undeva în dreptul Grupului Şcolar C.A. Rosetti. Mă intersectez cu un grup de eleve şi, când să mă îndepărtez, constat că una dintre ele "pierde" intenţionat ambalajul unui pachet de biscuiţi. Mă opresc, strig după ea şi, cât se poate de elegant şi de respectuos, îi spun că i-a scăpat ceva. Câteva secunde se uita tâmp la mine. Îi explic, îi arăt, îi fac semne. Într-un tîrziu aproape că se apleacă după ambalaj, dar se răzgândeşte şi dă să plece. Eu insist. Plictisită, începe să lovească bucata de hârtie cu piciorul, îndreptând-o, oarecum, în direcţia coşului de gunoi. Îi spun că aşa n-o să rezolve nimic. Dar ridic puţin tonul şi privesc semnificativ spre clădirea liceului. Cu scârbă, cu doua degete, puştoaica ridică în cele din urma ambalajul şi, uimită de tupeul meu, pare că se îndreaptă spre coşul de gunoi. În tot acest timp vorbesc singur, fata nu scoate o vorbă. Rămân pe loc şi o urmăresc. Îşi întoarce capul de câteva ori, cu intenţia clară de a "scapa" de hârtie. Mai sunt câţiva metri până la tomberon. Plec mai departe, las copila la grădiniţă şi mă întorc pe acelaşi drum. Mă grăbesc. Dar am timp să observ, cu coada ochiului, cum un tatic, ce tocmai îşi coboară plodul din maşină, lasă în urmă o pungă de plastic. Oftez, n-am tupeu (şi nici timp) să mă "leg" şi de ăsta. Aşa că îmi continuu drumul. În dreptul coşului de gunoi, pe trotuar, recunosc ambalajul albastru aruncat de puştoaică. Îl iau de jos şi-l azvârl în "recipientul colector". În gând, îi zic ceva puştoaicei. Urc în maşină şi demarez. O apuc pe Traian. În dreptul sediului de la Drumuri şi poduri opresc. Sunt ultimul din coloana care aşteaptă să facă la dreapta, spre Muzeul Marinei. Trec vreo câteva minute. Suficient cât să am timp să văd cum tanti de servici de la Drumuri şi poduri iese agale din clădire, ducând o găleată cu lături înspumate. Pe care o varsă uşor, să nu se stropească, în buza bordurii, pe carosabil. Şuvoiul o ia la vale, mânjind asfaltul. Scrâşnesc din dinţi şi-mi pregătesc "discursul", în timp ce cobor geamul maşinii (îmi revin brusc tupeul şi curajul). Vreau să-i strig ceva nesimţitei, dar taman când dau să deschid gura mă izbeşte pe mine în timpane claxonul taxiului din spate (nu mai eram ultimul din coloană); şi, evident, îndemnul politicos al taximetristului: "Hai, bă, mortule, mişcă-te !"
2. Mod de calcul si plata
3. Documentele necesare si platitorii de drepturi
- cerere tip pentru persoanele asigurate cu contract sau declaratie de asigurare;
- sau cerere pentru plata ajutorului de deces pentru pensionari;
- institutia care gestioneaza bugetul asigurarilor pentru somaj, in cazul decesului somerului, respectiv al unui membru de familie al acestuia ;
In cazul decesului pensionarului actele necesare obtinerii ajutorului de deces se depun la Casa Judeteana de Pensii,
Precizările Ministerului Muncii referitoare la indemnizaţia pentru creşterea copilului
In baza Ordonantei de urgenta a Guvernului nr. 148/2005 privind sustinerea familiei in vederea cresterii copilului, persoanele care inainte de nasterea copilului au realizat timp de 12 luni venituri profesionale supuse impozitului pe venit, conform Codului fiscal, beneficiaza de indemnizatie pentru cresterea copilului.
Aceasta indemnizatie in valoare initiala de 600 lei (la nivelul anului 2007) se acorda de la 1 ianuarie 2009 in cuantum de 85% din veniturile medii nete realizate de persoana beneficiara in cele 12 luni inainte de nasterea copilului, dar nu mai putin de 600 lei si nu mai mult de 4.000 lei.
Articolul 4 din actul normativ mentionat precizeaza faptul ca incepand cu anul 2007 tosi copiii in varsta de pana la 2 ani, respectiv 3 ani in cazul copilului cu handicap, beneficiaza de o alocatie de stat pentru copii in cuantum de 200 lei. Actul normativ reglementeaza in mod expres ca in cazul persoanelor care beneficiaza de indemnizatie pentru cresterea copilului se acorda si alocatia de stat in cuantum de 200 lei.
Alocatia de stat pentru copii este un drept al copilului si se acorda indiferent de veniturile parintilor.
Sursa: Ministerul Muncii, Familiei si Protectiei Sociale - Direcia Politici Publice si Comunicare
LEGE nr. 61/1993 privind alocaţia de stat pentru copii-republicare
(1)Se instituie alocaţia de stat pentru copii ca formă de ocrotire a statului acordată tuturor copiilor, fără discriminare.
(2)Beneficiază de alocaţie de stat pentru copii toţi copiii în vârstă de până la 18 ani.
(3)Alocaţia de stat pentru copii se acordă şi tinerilor care au împlinit vârsta de 18 ani, care urmează cursurile învăţământului liceal sau profesional, organizate în condiţiile legii, până la terminarea acestora.
(4)Tinerii prevăzuţi la alin. (3) care repetă anul şcolar nu beneficiază de alocaţie de stat, cu excepţia celor care repetă din motive de sănătate, dovedite cu certificat medical.
(1)Cuantumul alocaţiei de stat pentru copii este de 40 lei lunar şi se majorează anual, prin hotărâre a Guvernului**), la propunerea Ministerului Muncii, Familiei şi Protecţiei Sociale.
(2)Titular al dreptului la alocaţie de stat pentru copii este copilul.
(1)Alocaţia de stat pentru copii se plăteşte unuia dintre părinţi pe baza acordului acestora sau, în caz de neînţelegere, pe baza deciziei autorităţii tutelare ori a hotărârii judecătoreşti, părintelui căruia i s-a încredinţat copilul spre creştere şi educare.
(2)Alocaţia de stat pentru copii se plăteşte şi tutorelui, curatorului, persoanei căreia i-a fost dat în plasament familial copilul, inclusiv asistentului maternal sau persoanei căreia i-a fost încredinţat copilul în vederea adopţiei, în condiţiile legii.
(3)Pentru copiii pentru care s-a stabilit măsura de protecţie specială prevăzută la art. 58 alin. (1) lit. c) din Legea nr. 272/2004 privind protecţia şi promovarea drepturilor copilului, cu modificările ulterioare, alocaţia de stat pentru copii se plăteşte numai în cont personal.
(4)După împlinirea vârstei de 14 ani, plata alocaţiei de stat pentru copii se poate face direct titularului, cu încuviinţarea reprezentantului său legal.
(5)Pentru tinerii prevăzuţi la art. 1 alin. (3), plata alocaţiei de stat se face direct acestora, pe bază de cerere. Procedura de plată se stabileşte prin normele metodologice de aplicare a prezentei legi*).
(6)Alocaţia de stat pentru copiii prevăzuţi la alin. (3) se virează în conturile personale deschise pentru aceştia de către conducătorul direcţiei generale de asistenţă socială şi protecţia copilului din subordinea consiliului judeţean, respectiv din subordinea consiliilor locale ale sectoarelor municipiului Bucureşti, denumită în continuare direcţie generală, inclusiv pentru copiii încredinţaţi organismului privat acreditat şi licenţiat în condiţiile legii. Sumele cu titlu de alocaţie de stat pentru copii se capitalizează până la împlinirea de către aceştia a vârstei de 14 ani. După împlinirea de către titular a vârstei de 14 ani alocaţia de stat poate fi plătită direct acestuia, cu încuviinţarea conducătorului direcţiei generale, sau, în funcţie de opţiunea acestuia, poate fi capitalizată în continuare în contul personal al acestuia până la împlinirea vârstei de 18 ani.
(7)Alocaţia de stat plătită în condiţiile prevăzute la alin. (6) se acordă titularului la împlinirea de către acesta a vârstei de 18 ani.
(8)În cazul decesului copilului prevăzut la alin. (3) sumele cu titlu de alocaţie de stat plătite conform alin. (6) se fac venit la bugetul de stat.
(9)În cazul în care pentru copilul prevăzut la alin. (3) măsura de protecţie specială prevăzută la art. 58 alin. (1) lit. c) din Legea nr. 272/2004, cu modificările ulterioare, încetează sau se modifică, alocaţia de stat se va acorda potrivit situaţiei în care se află copilul.
(10)În situaţia în care copiii prevăzuţi la alin. (9) sunt în întreţinerea familiei sau, după caz, s-a instituit măsura alternativă a tutelei ori măsura de protecţie specială a plasamentului la o familie, persoană sau la asistentul maternal, suma cu titlu de alocaţie de stat capitalizată în condiţiile alin. (6) poate fi utilizată de către reprezentantul legal al copilului în interesul acestuia, prin hotărârea comisiei pentru protecţia copilului.
(11)După împlinirea de către copiii prevăzuţi la alin. (3) a vârstei de 18 ani, aceştia beneficiază de alocaţie de stat pentru copii în aceleaşi condiţii ca tinerii prevăzuţi la art. 1 alin. (3).
(1)Lunar, serviciile de stare civilă ale consiliilor locale comunale, orăşeneşti, municipale şi ale sectoarelor municipiului Bucureşti comunică direcţiei de muncă şi protecţie socială judeţene, respectiv a municipiului Bucureşti, denumite în continuare direcţii teritoriale, situaţia privind copiii care au decedat.
(2)Pentru tinerii prevăzuţi la art. 1 alin. (3), inspectoratul şcolar judeţean, respectiv al municipiului Bucureşti, denumit în continuare inspectorat şcolar, transmite direcţiilor teritoriale până la data de 1 octombrie a fiecărui an situaţia centralizatoare privind elevii înscrişi în anul şcolar. Situaţia va cuprinde şi elevii înscrişi în unităţile de învăţământ private acreditate ori autorizate în condiţiile legii.
(3)Pe parcursul anului şcolar, inspectoratele şcolare transmit lunar direcţiilor teritoriale situaţia privind tinerii care au împlinit vârsta de 18 ani şi care nu mai urmează cursurile învăţământului liceal sau profesional organizate în condiţiile legii.
(4)Pentru tinerii înscrişi în unităţile de învăţământ din subordinea altor autorităţi ale administraţiei publice centrale de specialitate, aceste unităţi de învăţământ au obligaţia de a transmite direcţiilor teritoriale situaţiile prevăzute la alin. (2) şi (3).
(1)Stabilirea dreptului de alocaţie de stat pentru copii se face pe baza cererii şi a actelor din care rezultă îndeplinirea condiţiilor de acordare a acestui drept.
(2)Cererea se face, în numele copilului, de către persoanele prevăzute la art. 4 alin. (1)-(3).
(3)După împlinirea vârstei de 14 ani, cererea se poate face şi de către copil, cu încuviinţarea reprezentantului său legal.
(4)Dreptul la alocaţia de stat pentru copii se stabileşte începând cu luna următoare celei în care s-a născut copilul, iar plata drepturilor se face începând cu luna următoare depunerii cererii.
(5)În cazul în care cererea este înregistrată ulterior lunii în care s-a născut copilul, plata alocaţiei de stat pentru copii se poate face şi pentru perioadele anterioare, dar nu mai mult de 12 luni.
(6)Dreptul la alocaţia de stat pentru copii încetează începând cu luna următoare celei în care nu mai sunt îndeplinite condiţiile de acordare.
(7)În cazul în care achitarea drepturilor de alocaţie de stat pentru copii se face prin mandat poştal, plata acesteia se suspendă dacă timp de 3 luni reprezentantul legal al copilului nu a încasat drepturile cu titlu de alocaţie de stat. Reluarea în plată, inclusiv cu plata drepturilor restante, se face pe bază de cerere scrisă întocmită de reprezentantul legal al copilului, care se înregistrează la direcţia teritorială.
(1)Persoanele cărora li se face plata alocaţiei de stat pentru copii sunt obligate să comunice împrejurările care au determinat încetarea condiţiilor de acordare, în termen de 15 zile de la apariţia acestora.
(2)Sumele plătite necuvenit cu titlu de alocaţie de stat pentru copii se recuperează pe baza deciziei emise de persoana juridică care a efectuat plata alocaţiei de stat pentru copii sau prin angajamentul de plată scris al persoanei care le-a încasat în mod necuvenit.
(3)Decizia prin care se recuperează sumele încasate necuvenit se comunică celui obligat la plată în termen de 15 zile de la emitere.
(4)Decizia de recuperare şi angajamentul de plată constituie titlu executoriu de la data comunicării, respectiv de la data semnării.
(1)Fondurile pentru plata alocaţiei de stat pentru copii, precum şi pentru cheltuielile cu administrarea şi transmiterea drepturilor se asigură de la bugetul de stat, prin bugetul Ministerului Muncii, Familiei şi Protecţiei Sociale.
(2)Plata alocaţiei de stat pentru copii se realizează prin mandat poştal, cont curent personal sau cont de card.
(3)În cazul achitării drepturilor de alocaţie de stat în cont curent personal sau cont de card, direcţiile teritoriale efectuează plata prin unităţile bancare, pe bază de borderou, cu plata unui comision bancar.
(4)Comisionul bancar prevăzut la alin. (3) nu poate fi mai mare de 0,1% din drepturile achitate şi va fi stabilit prin negociere, la nivel teritorial, între direcţiile teritoriale şi unităţile bancare.
(1)Prezenta lege intră în vigoare la data de 1 a lunii următoare celei în care se publică în Monitorul Oficial al României, Partea I**).
(2)La data intrării în vigoare a prezentei legi se abrogă art. 1-17, art. 28-30 şi anexa din Decretul nr. 410/1985***) privind alocaţia de stat şi indemnizaţia pentru copii, ajutoarele ce se acordă mamelor cu mai mulţi copii şi soţiilor de militari în termen, precum şi indemnizaţia de naştere, cu modificările şi completările ulterioare, precum şi orice alte dispoziţii contrare.
Publicat în Monitorul Oficial cu numărul 300 din data de 7 mai 2009
Miercuri, 6 mai, şedinţa cu directorii unităţilor de învăţământ din Judeţul Constanţa. Prezentarea noii echipe de inspectori generali. Discursuri. Diplome. Diplome pentru primarii care au "băgat" bani în olimpiada naţională de matematică. Bravo, dar unii erau dintre aceia care au uitat să "bage" şi banii pentru decontul navetei personalului didactic. Poate de aceea au şi zbughit-o aşa de repede. Deci, roni se mai găsesc, dacă zice partidul... Nu contează, Partidul e în tot şi în toate. Şi nu-i nimic, dacă aşa stă treaba, mergem şi noi să vorbim la Partid.
Replica săptămânii:
"-Să nu se mai întâmple ce s-a întâmplat la şcoala X, unde elevii de clasa I s-au bătut! Doamna director, sunteţi aici? Ridicaţi-vă?"
"- Da, domnule inspector general, aici. V-am depus deja un raport. Dar credeam că mă ridicaţi în picioare pentru a mă felicita pentru locului întâi obţinut la olimpiada naţională... "
Certitudinea săptămânii:
Având în vedere modul exemplar în care a fost organizată teza unică la Limba şi literatura română, Andronica Ecaterescu rămâne ministrul Educaţiei.
Criterii studii universitare de licenţă, masterat şi doctorat 2009-2010
Ordinul nr. 3331/2009 privind criteriile generale de organizare şi desfăşurare a admiterii în ciclul de studii universitare de licenţă, de masterat şi de doctorat pentru anul universitar 2009-2010
În conformitate cu prevederile Legii învăţământului nr. 84/1995, republicată, cu modificările şi completările ulterioare, ale Legii nr. 288/2004 privind organizarea studiilor universitare, cu modificările şi completările ulterioare, ale Ordonanţei de urgenţă a Guvernului nr. 133/2000 privind învăţământul universitar şi postuniversitar de stat cu taxă peste locurile finanţate de la bugetul de stat, aprobată cu modificări prin Legea nr. 441/2001, cu modificările ulterioare,
în temeiul Hotărârii Guvernului nr. 1.004/2002 privind stimularea elevilor şi studenţilor care au primit distincţii la olimpiadele şcolare internaţionale organizate pentru învăţământul preuniversitar şi a doctoranzilor care au obţinut rezultate deosebite în activitatea de cercetare, cu modificările şi completările ulterioare, al Hotărârii Guvernului nr. 1.175/2006 privind organizarea studiilor universitare de licenţă şi aprobarea listei domeniilor şi specializărilor din cadrul acestora, cu modificările ulterioare, al Hotărârii Guvernului nr. 635/2008 privind structurile instituţiilor de învăţământ superior şi specializările/programele de studii universitare de licenţă acreditate sau autorizate să funcţioneze provizoriu organizate de acestea, republicată, al Hotărârii Guvernului nr. 404/2006 privind organizarea şi desfăşurarea studiilor universitare de masterat, al Hotărârii Guvernului nr. 567/2005 privind organizarea şi desfăşurarea studiilor universitare de doctorat, cu modificările ulterioare,
având în vedere prevederile Hotărârii Guvernului nr. 77/2009 privind aprobarea cifrelor de şcolarizare pentru învăţământul preuniversitar şi superior de stat în anul şcolar/universitar 2009-2010, coroborate cu prevederile Ordinului ministrului educaţiei, cercetării şi inovării nr. 3.328/2009 privind repartizarea cifrelor de şcolarizare pe instituţii de învăţământ superior, în vederea admiterii la studii în anul universitar 2009-2010,
în baza Ordonanţei de urgenţă a Guvernului nr. 221/2008 pentru stabilirea unor măsuri de reorganizare în cadrul administraţiei publice centrale, cu modificările ulterioare,
CAPITOLUL I: Organizarea admiterii
Admiterea în învăţământul superior de stat şi particular pentru fiecare ciclu de studii universitare se organizează pe baza metodologiilor proprii de admitere stabilite de fiecare universitate, cu respectarea prevederilor legislaţiei în vigoare şi ale prezentului ordin.
(1)Pentru ciclul universitar de licenţă, admiterea se organizează pe domenii, la specializările/programele de studii autorizate să funcţioneze provizoriu sau acreditate în cadrul instituţiei de învăţământ superior, în conformitate cu legislaţia în vigoare.
(2)Pentru ciclul de studii universitare de masterat (conform Legii nr. 288/2004 privind organizarea studiilor universitare, cu modificările şi completările ulterioare), admiterea se organizează în conformitate cu legislaţia în vigoare.
(3)Pentru studiile postuniversitare de masterat (conform Legii învăţământului nr. 84/1995, republicată, cu modificările şi completările ulterioare), admiterea se organizează în conformitate cu legislaţia în vigoare.
(4)Pentru ciclul de studii universitare de doctorat (conform Legii nr. 288/2004, cu modificările şi completările ulterioare), admiterea se organizează pe domeniile aprobate de Ministerul Educaţiei, Cercetării şi Inovării în cadrul instituţiei de învăţământ superior acreditate în acest sens, în conformitate cu legislaţia în vigoare.
(1)Concursul pentru admiterea la toate formele de învăţământ ale studiilor menţionate la art. 2 se poate organiza în una sau două sesiuni, înainte de începerea anului universitar.
(2)Perioadele celor două sesiuni de admitere, formele şi probele de concurs se stabilesc prin metodologie proprie şi se fac publice conform prevederilor legale în vigoare, prin afişare la sediul instituţiei de învăţământ superior şi prin publicare pe pagina proprie de web.
Admiterea la studiile universitare de licenţă poate să fie susţinută în limba română sau în limbile minorităţilor naţionale, dacă disciplinele de concurs au fost studiate în liceu în limba respectivă.
Pentru studiile universitare organizate într-o limbă de largă circulaţie internaţională, admiterea va conţine obligatoriu o probă de competenţă lingvistică. Competenţa lingvistică poate fi dovedită prin certificate de competenţă lingvistică eliberate de instituţii recunoscute de Ministerul Educaţiei, Cercetării şi Inovării.
CAPITOLUL II: Candidaţii la admitere
(1)La admiterea în ciclul de studii universitare de licenţă pot candida absolvenţii de liceu cu diplomă de bacalaureat sau diplomă echivalentă cu aceasta.
(2)La admiterea în ciclul de studii universitare de masterat pot candida absolvenţii cu diplomă de licenţă ai ciclului de studii universitare de licenţă (conform Legii nr. 288/2004, cu modificările şi completările ulterioare), precum şi absolvenţii cu diplomă de licenţă sau echivalentă ai studiilor universitare de lungă durată (conform Legii nr. 84/1995, republicată, cu modificările şi completările ulterioare).
(3)La admiterea la ciclul de studii universitare de doctorat pot candida absolvenţii cu diplomă de licenţă sau echivalentă ai studiilor universitare de lungă durată.
(4)La admiterea în toate ciclurile de studii universitare pot candida cetăţenii statelor membre ale Uniunii Europene, ai statelor aparţinând Spaţiului Economic European şi ai Confederaţiei Elveţiene în aceleaşi condiţii prevăzute de lege pentru cetăţenii români, inclusiv în ceea ce priveşte taxele de şcolarizare. Recunoaşterea studiilor efectuate de aceştia în ţările de domiciliu se va realiza de către direcţia de specialitate din cadrul Ministerului Educaţiei, Cercetării şi Inovării.
(5)La admiterea în toate ciclurile de studii universitare cu predare în limba română, cetăţenii străini au obligaţia să prezinte un certificat de competenţă lingvistică pentru limba română eliberat de instituţii abilitate de Ministerul Educaţiei, Cercetării şi Inovării. Aceeaşi condiţie se impune şi în cazul transferurilor cursanţilor între instituţiile de învăţământ superior acreditate, care, potrivit legii, au dreptul să şcolarizeze cetăţenii străini şi sunt recunoscute de statul român.
(1)Un candidat declarat admis poate beneficia de finanţare de la buget o singură dată, pentru fiecare dintre cele 3 cicluri de studii universitare.
(2)Depăşirea duratei învăţământului gratuit prevăzute de lege se suportă de studenţi.
(3)Candidaţii la studiile universitare de licenţă care au obţinut în perioada studiilor liceale distincţii (premiile I, II, III, menţiune, premii speciale) la olimpiadele şcolare internaţionale recunoscute de Ministerul Educaţiei, Cercetării şi Inovării beneficiază de dreptul de a se înscrie, fără susţinerea concursului de admitere, pe locuri finanţate de la buget, la cursurile a două specializări. De această prevedere se poate beneficia o singură dată, cu respectarea legislaţiei în vigoare.
(4)Instituţiile de învăţământ superior pot prevedea, în metodologiile proprii şi în conformitate cu prevederile legale în vigoare, condiţii specifice de admitere pentru cei care au obţinut distincţii la olimpiadele şi concursurile şcolare naţionale, recunoscute de Ministerul Educaţiei, Cercetării şi Inovării şi la cele internaţionale, altele decât cele menţionate la alin. (3).
CAPITOLUL III: Înscrierea candidaţilor
Instituţiile de învăţământ superior vor aduce la cunoştinţa candidaţilor condiţiile şi documentele necesare pentru înscriere, prin afişare la sediul instituţiilor şi pe pagina proprie de web.
(1)Candidaţii care au promovat examenul de bacalaureat în sesiunile anului şcolar 2008/2009 pot prezenta la înscriere, pentru sesiunea imediat următoare examenului de bacalaureat în anul 2009, în locul diplomei de bacalaureat, adeverinţa eliberată de liceu, în care se menţionează media generală de la bacalaureat şi mediile obţinute în anii de liceu.
(2)În vederea înmatriculării, candidaţii admişi pe locurile finanţate de la buget au obligaţia să depună, până la data stabilită prin metodologia proprie de admitere, diploma de bacalaureat, în original, la secretariatul facultăţii.
(3)Neprezentarea diplomei de bacalaureat, în original, din vina exclusivă a candidatului admis, în termenul stabilit prin metodologia proprie de admitere, duce la pierderea locului finanţat de la buget.
(4)Pentru înscrierea la studii universitare de masterat, precum şi la studii universitare de doctorat, instituţiile de învăţământ superior vor prevedea în metodologia proprie de admitere condiţiile şi documentele necesare, pe care le vor aduce la cunoştinţa candidaţilor prin afişare la sediul instituţiei şi pe pagina proprie de web.
Instituţiile de învăţământ superior au obligaţia să restituie, în cel mult 48 de ore de la depunerea cererii şi necondiţionat, fără perceperea unor taxe, dosarele candidaţilor respinşi sau ale celor care renunţă la locul obţinut prin admitere, după afişarea rezultatelor finale.
(1)Instituţiile de învăţământ superior pot percepe de la candidaţi, în conformitate cu prevederile legale în vigoare, taxe de înscriere pentru organizarea şi desfăşurarea admiterii, în cuantumurile aprobate de senatele universitare.
(2)Senatele universitare pot prevedea, prin metodologiile proprii de admitere, scutirea de plata acestor taxe sau reducerea lor.
(3)Copiii personalului didactic sunt scutiţi de plata taxelor de înscriere la concursurile de admitere în învăţământul superior, o singură dată, pentru fiecare ciclu de studii universitare, în cadrul unei instituţii de învăţământ superior.
CAPITOLUL IV: Rezultatele admiterii
(1)Mediile generale/Punctajele generale obţinute de candidaţi la admitere sunt valabile pentru stabilirea ordinii de clasificare numai la instituţia la care aceştia au candidat, în conformitate cu procedurile proprii de admitere.
(2)Metodologiile proprii de admitere ale instituţiilor de învăţământ superior trebuie să prevadă criterii de departajare a candidaţilor, inclusiv în cazul mediilor egale obţinute la admitere, astfel încât numărul candidaţilor declaraţi admişi, cu finanţare de la bugetul de stat, să nu depăşească cifra de şcolarizare alocată fiecărui domeniu sau fiecărei/fiecărui specializări/program de studii.
Rezolvarea contestaţiilor este în exclusivitate de competenţa instituţiilor de învăţământ superior, conform metodologiilor proprii de admitere. Decizia comisiei de contestaţii este definitivă.
Locurile rămase neocupate după admitere se administrează la nivelul fiecărei universităţi, potrivit prevederilor legale în vigoare.
Prevederile prezentului ordin vor fi duse la îndeplinire de Direcţia generală învăţământ superior din cadrul Ministerului Educaţiei, Cercetării şi Inovării, precum şi de senatele universitare.
La intrarea în vigoare a prezentului ordin se abrogă Ordinul ministrului educaţiei, cercetării şi tineretului nr. 3.315/2008 privind criteriile generale de organizare şi desfăşurare a admiterii în ciclul de studii universitare de licenţă, de masterat şi de doctorat pentru anul universitar 2008-2009, publicat în Monitorul Oficial al României, Partea I, nr. 215 din 20 martie 2008, cu modificările ulterioare.
Publicat în Monitorul Oficial cu numărul 287 din data de 4 mai 2009